
Osim ako nije drugačije navedeno, svi stihovi iz Svetog pisma originalno su uzeti iz Biblije kralja Džejmsa.

U prevodu na srpski korišćeni su Stari zavet (prev. Đ. Daničić) i Novi zavet (prev. Vuk Stef. Karadžić), u izdanju Britanskog i inostranog biblijskog društva, Beograd 1991.

Predgovor

Svestan sam da sam mlad čovek i da još uvek nisam video sve što postoji u životu. Međutim, i za ovo kratko vreme zadobio sam mnogo rana i povreda. Takođe sam spoznao da je umeće praštanja od ključne važnosti za skladan odnos sa Bogom.

U nekim prilikama propovedao sam da nemam ništa ni protiv koga, dok sam duboko u svom srcu osećao povređenost i gorčinu. Takav je slučaj sa mnogim hrišćanima.

Isus mi je pokazao kako da prevaziđem sindrom povređenosti. I u Bibliji stoji da će svako zasigurno počiniti neki greh. Ali kako da očekujem da mi Bog oprosti ako ja ne praštam drugima?

Nadam se da će ti ova knjiga predstavljati blagoslov. Čak i dok čitam njen rukopis, Gospod mi ponovo poručuje koliko je važno poštovati Njegovu reč.

Poslušajmo Gospoda i primimo Njegov blagoslov.





PRVO POGLAVLJE




Hrišćansko praštanje



I obučete u NOVOGA ČOVJEKA…

Svaka gorčina, i gnjev, i ljutina, i vika i hula, da se uzme od vas, sa svakom pakošću.

A budite jedan drugome blagi, milostivi, praštajući jedan drugome, kao što je i Bog u Hristu oprostio vama.

Efescima poslanica 4:24, 31, 32

Biblija nam kaže da kad se ponovo rodimo, postajemo „novi ljudi“ ili „nova stvorenja“.  

Kad čovek postane doktor ili vojni zvaničnik, od njega se očekuje određeni vid ponašanja. Isto to se očekuje od svakoga ko tvrdi da je hrišćanin ili novi čovek.

